怪相见、常低面。一曲文君芳心乱。匆匆依旧吹散,月淡梨花馆。 秋娘苦妒浮金盏。漏些子堪猜是娇盼。归去相思肠应断。五更无寐,一怀好事,依旧蓝桥远。
“蓬山路杳,蓝桥信阻,黄花空老”、“碧桃溪上蓝桥路,寂寞朱门闲院宇”——蔡伸《西地锦》、《玉楼春·碧桃溪上蓝桥路》。
《西地锦》寂寞悲秋怀抱。掩重门悄悄。清风皓月,朱阑画阁,双鸳池沼。 不忍今宵重到。惹离愁多少。蓬山路杳,蓝桥信阻,黄花空老。
《玉楼春·碧桃溪上蓝桥路》碧桃溪上蓝桥路。寂寞朱门闲院宇。粉墙疏竹弄清蟾,玉砌红蕉宜夜雨。 个中人是吹箫侣。花底深盟曾共语。人生乐在两知心,此意此生君记取。
“蓝田种玉,绿房迎晓,一奁秋意”、“蓝田谁种玲珑玉,土华寒,晕碧云根”——周密《水龙吟·白莲》、《风入松·为谢省齐赋林壑清趣》。